Nedims Bajrami
Nedims Bajrami (albāņu: Nedim Bajrami; dzimis 1999. gada 28. februārī) ir Šveicē dzimis Albānijas futbolists, kurš spēlē pussarga pozīcijā un pārstāv Albānijas futbola izlasi. Kopš 2023. gada Bajrami spēlē Itālijas A sērijas komandā Sassuolo. Iepriekš pārstāvējis Šveices komandu Grasshoppers un Itālijas komandu Empoli. Pārstāvējis Šveices jauniešu futbola izlases. Albānijas futbola izlases rindās debitējis 2021. gadā. Pārstāvējis izlasi 2024. gada Eiropas čempionātā. Grupu turnīra pirmajā spēlē pret Itāliju Bajrami guva ātrākos vārtus Eiropas čempionāta finālturnīru vēsturē, izceļoties jau spēles 23. sekundē.